ایران‌دا سون اعتراض گؤستریلری زامانی "امنیت گوجلرینی اؤلدورمک" اتهامی ایله اوچ نفر داها اعدام جزاسینا محکوم ائدیلدی.
ایران یارغی ارکینه باغلی میزان خبر آژانسینین معلوماتینا گؤره، ۱۶ نوامبردا اصفهان‌دا تشکیل ائدیلن گؤستریلرده «۳ گوونلیک گوجونون سلاحلا اؤلدورولمه‌سی» ایله باغلی شکایته بو شهرین محکمه‌سینده باخیلدی.
محکمه، ۶ نفرین محاکیمه اولوندوغو جلسه‌ده صالح میر هاشمی بلطاقی، مجید کاظ‌می شیخ شبانی و سعید یعقوبی کردسفلی حاقیندا اعدام حؤکمو وئررکن، امیر نصر آزادانی‌یه ۲۶ ایل، سهیل جهانگیری ایسه ۲ ایل حبس جزاسی وئردی.
جابر میر هاشمی حاقیندا ایسه برائت قراری وئریلدی.
تهران‌دا، بیر قادینین اخلاق پلیسی طرفین‌دن باش اؤزتوسو قانونونا اویمادیغی اوچون گؤزآلتینا آلیندیقدان سونرا اؤلمه‌سی ایله اؤلکه‌ده اعتراضلار باشلامیشدی.
نروژ مرکزلی ایران اینسان حاقلاری تشکیلاتی ایسه کوچه گؤستریلرینه گوونلیک قوه‌لرینین موداخیله‌سی نتیجه‌سین‌ده ۴۰۰دن چوخ اعتراضچینین اؤلدوگونو آچیقلامیشدی.
ایران مطبوعاتین‌دا عکس اولونان خبرلره گؤره، اؤلکه‌ده‌کی  گؤستریلر زامانی ۶۰دان چوخ گوونلیک گؤره‌ولی‌سی حیاتینی ایتیردی، مینلرجه گؤستریچی ساخلانیلدی.
